Source: https://www.finlex.fi/fi/laki/alkup/1993/19931016
Timestamp: 2019-04-23 20:10:42+00:00
Document Index: 13814356

Matched Legal Cases: ['§293', '§303', '§306', '§312', '§314', '§314', '§40', '§317', '§318', '§318', '§318', '§318', '§319', '§320', '§320', '§323', '§323', '§324', '§324', '§327', '§330', '§330', '§331', '§332', '§333', '§335', '§336', '§348']

Laki jakolain muuttamisesta 1016/1993 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1993 › 1016/1993
1016/1993
muutetaan 292 §:n 2 momentti, 293, 303 ja 306 §, 312 §:n 3 momentti, 314 a, 318 ja 319 §, 320 §:n 1 momentti, 323 ja 324 §, 327 §:n 2 momentti, 330-333 ja 335 §, 336 §:n 3 momentti ja 348 c §:n 3 momentti,
sellaisina kuin niistä ovat 292 §:n 2 momentti, 306, 319, 323, 324, 330 ja 331 § mainitussa 2 päivänä toukokuuta 1972 annetussa laissa, 293 § muutettuna 2 päivänä maaliskuuta 1979 ja 8 päivänä maaliskuuta 1991 annetuilla laeilla (263/79 ja 506/91), 303 ja 332 § muutettuna mainitulla 2 päivänä toukokuuta 1972 annetulla lailla ja 31 päivänä tammikuuta 1975 annetulla lailla (52/75), 312 §:n 3 momentti, 314 a §, 320 §:n 1 momentti, 335 §, 336 §:n 3 momentti ja 348 c §:n 3 momentti mainitussa 6 päivänä marraskuuta 1992 annetussa laissa, 318 § muutettuna viimeksi mainitulla lailla ja mainitulla 2 päivänä toukokuuta 1972 annetulla lailla sekä 333 § muutettuna 29 päivänä kesäkuuta 1984 annetulla lailla (509/84) ja mainitulla 6 päivänä marraskuuta 1992 annetulla lailla, sekä
lisätään lakiin uusi 314 b §, laista mainitulla 29 päivänä kesäkuuta 1984 annetulla lailla kumotun 317 §:n tilalle uusi 317 § sekä lakiin uusi 317 a, 318 a-318 c, 320 a, 323 a, 324 a ja 330 a § seuraavasti:
Käsitellessään valitusta toimitusmiesten päätöksestä, jolla toimitusmiestä koskeva estemuistutus on hylätty, maaoikeus on päätösvaltainen myös, kun siinä on vain maaoikeustuomari, paitsi milloin kysymys esteellisyydestä on tullut maaoikeudessa esille vasta sen jälkeen, kun valitus on määrätty käsiteltäväksi pääkäsittelyssä.
1) muutoksenhakija ei noudata hänelle annettua 317 a §:ssä tarkoitettua kehotusta ja muutoksenhakemus on edelleen niin puutteellinen, ettei se kelpaa oikeudenkäynnin perustaksi;
2) muutoksenhakemus ei kuulu maaoikeuden käsiteltäviin;
3) muutoksenhakemus on tehty liian myöhään; taikka
4) muu oikeudenkäynnin edellytys puuttuu.
Alistettu asia maaoikeuden on jätettävä tutkimatta, jos alistamisen edellytyksiä ei ole ollut tai muut asian tutkimisen edellytykset puuttuvat.
Maaoikeuden 1 ja 2 momentissa tarkoitettu päätös merkitään asiakirjoihin, jotka palautetaan muutoksenhakijalle tai alistetussa asiassa toimitusinsinöörille. Päätöksestä on annettava tieto maanmittaustoimistolle, kiinteistöinsinöörille tai tielautakunnalle ja valitusasiassa, jos toimitus on kesken, myös toimitusinsinöörille esitettäväksi toimituskokouksessa muille asianosaisille, joiden tietoon ratkaisu silloin katsotaan saatetuksi.
Jos toimitusmiesten estemuistutuksesta tekemästä päätöksestä on erikseen valitettu, maaoikeuden on viipymättä ratkaistava asia, ja päätös on saatettava asianosaisten tietoon siten kuin 3 momentissa säädetään.
Vastaus kehotetaan antamaan kirjallisesti maaoikeudelle sen määräämässä ajassa tai suullisesti istunnossa uhalla, että asia voidaan tutkia, vaikka vastausta ei anneta. Kirjallisen vastauksen osalta on soveltuvin osin lisäksi voimassa, mitä 314 a §:n 2 momentissa, 314 b, 317 ja 317 a §:ssä muutoksenhausta ja muutoksenhakukirjelmästä säädetään.
Pääkäsittely pidetään siinä kunnassa, jossa olevaa aluetta toimitus koskee. Maaoikeus voi kuitenkin kokoontua myös lähikunnassa tai maaoikeuden kanslian sijaintipaikkakunnalla, jos siitä ei aiheudu asianosaisille kohtuuttomia kustannuksia tai kohtuutonta haittaa.
Tuomiossa saadaan ottaa huomioon vain se oikeudenkäyntiaineisto, joka on esitetty tai esitelty pääkäsittelyssä tai katselmuksessa. Jos asia ratkaistaan pääkäsittelyä toimittamatta, asia ratkaistaan kirjallisen oikeudenkäyntiaineiston perusteella. Silloin, kun asiassa on toimitettu arkistotutkimus tai maaoikeus on 324 §:n 1 momentin nojalla muutoin hankkinut omasta aloitteestaan selvitystä, se on tässä momentissa tarkoitettua kirjallista oikeudenkäyntiaineistoa. Tullakseen huomioon otetuksi asiaa ratkaistaessa se on esiteltävä asianosaisille pääkäsittelyssä tai, jos ratkaisu tehdään pääkäsittelyä toimittamatta, siitä on tiedotettava asianosaisille.
Jos ennen tämän lain voimaantuloa annetussa laissa tai asetuksessa on säännös maaoikeuden puheenjohtajan tai maaoikeustuomarin ratkaisusta, tarkoittaa tuo säännös tämän lain tultua voimaan maaoikeuden ratkaisua.
Sellaisen asian käsittelemiseen maaoikeudessa, jossa muutoksenhaun määräpäivä maaoikeuteen valitettaessa on ennen tämän lain voimaantuloa, sovelletaan tämän lain tultua voimaan lain voimaan tullessa voimassa olleita säännöksiä.
Haettaessa korkeimmalta oikeudelta muutosta sellaiseen maaoikeuden ratkaisuun, joka on annettu ennen tämän lain voimaantuloa, sovelletaan tämän lain tultua voimaan lain voimaan tullessa voimassa olleita säännöksiä.
HE 189/93
LaVM 16/93
37 luku - Maaoikeus292 §293 §303 §306 §312 §314 a §314 b §40 luku - Asian käsittely maaoikeudessa317 §317 a §318 §318 a §318 b §318 c §319 §320 §320 a §323 §323 a §324 §324 a §327 §330 §330 a §331 §332 §333 §335 §336 §348 c §